152 



ziio Cur, vnd Juncker Vicenz Ripa, ein gar iunger man. 

 Den 23. October was ein groser erdbidem, das Schloss 

 Rezuns hat zittret, knell vnd sich dermasen erschütt, als 

 weit es gar zliuflen fallen. 



[n Ungarn bewysst der erbfyendt Cristliches nammens 

 syn wylt erstreckende macht zum höchsten. Es zücht da- 

 selbsthin widrum der Graff von Sultz, so etliche Grauw- 

 pündter under sinem Regimentt hatt. Wytter hatt der Oeberst 

 von Morssburg etlich Graupündter angenommen, als die in 

 des Fürsten von Sachsen Guardy zuo Coburg gewesen u. 

 aber von des Fürsten Renttmeister abdancket sind worden, 

 derwegen sich ein theil nach hus verfüegt, andre aber, deren 

 etlich ab Davas gewesen, habent sich in gemeltes Oebersten 

 dienst begeben. 



Anno 1600»". 



Kurz vergriffjie Vffürung von bschafenheü vnd zuostand 



des 1600. In namen Gottes. 



Höüw, Wyn vnd Corn ist by disem iar wol gerathen. 



— Zuo Trahona im Veltlyn ward Juncker Paul Paravicin 



in sinem nüw erbuwnen hus vereterlichen erschossen. Am 



2. April ist zuo Ygis in des würt Bärnets hus ein söümer 



ab Davas, Hans Ruedi, die stägen hinab zuo tod gefallen. 



Glicher gstalt ist zuo Zizers dem Betrutt Buol von Parbon 



ouch beschechen. Zuo Scheitt ist Amman Cristen iämerlich 



vmm sin laben kommen. In Bellvorter gricht in einem tobel 



ist Bernhard Dysli (Ardüser alias) über den wäg vs gfallen 



vnd iämerlich erfallen. Zuo Lenz ist Jos Malet, ein rycher 



iunger man^ nit wyt vom dorf erfroren. Ist allen fünfen 



von trunkenheit wegen beschechen. Im Vogelgsang kam 



